
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  14 mai  2007               

Pl-x  316 /2007                      


A V I Z

asupra propunerii legislative pentru modificarea alin.(2) al art.257 din Legea nr.95/2006 privind reforma în domeniul sănătăţii
              În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea alin.(2) al art.257 din Legea nr.95/2006 privind reforma în domeniul sănătăţii, iniţiată de domnul deputat Mihai Tănăsescu, trimisă cu adresa nr. Pl-x  316 din 2 mai  2007  şi înregistrată cu nr.523 din 3 mai 2007.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
               Senatul, în calitate de primă Cameră sesizată, a respins propunerea legislativă, în şedinţa din 26 aprilie 2007.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 14 mai 2007.

 Membrii comisiei au examinat propunerea legislativă supusă avizării, expunerea de motive, avizul favorabil, cu unele observaţii şi propuneri, al Consiliului Legislativ, nr.1660 din 06.12.2006 şi punctul de vedere al Guvernului trimis cu adresa nr.3825 din 14.12.2006, prin care nu susţine această iniţiativă legislativă.
Propunerea legislativă are ca obiect de reglementare modificarea lit.e) şi f) de la alin.(2) al art.257 din Legea nr.95/2006 privind reforma în domeniul sănătăţii, cu modificările şi completările ulterioare, astfel încât pensionarii să plătească contribuţia bănească lunară pentru asigurările de sănătate în cotă de 6,5% numai asupra veniturilor din pensii care depăşesc suma de 900 lei, chiar dacă realizează şi venituri din dividende şi dobânzi, precum şi venituri din drepturi de proprietate intelectuală. Astfel s-ar aplica şi pensionarilor un tratament egal cu cel aplicat celorlalte categorii de persoane prevăzute la lit. a)-d) ale alin.(2).
              În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative, cu amendamentele de tehnică legislativă prezentate în anexă.
             În raport de obiectul şi conţinutul reglementării,  propunerea legislativă  face parte din categoria legilor organice, la fel cu legea asupra căreia intervine legislativ.
                            PREŞEDINTE,                               SECRETAR,

                            Sergiu ANDON                              George BĂEŞU
     Consilier,  C. Păduroiu
                                                                                                                                  ANEXĂ

AMENDAMENTE  

la propunerea legislativă pentru modificarea alin.(2) al art.257 din Legea nr.95/2006 privind reforma în domeniul sănătăţii

                                                                                                       Pl-x 316/2007
	Nr. crt.
	Text iniţial
	Text propus de comisie

(autorul amendamentului)
	Motivare

	1.
	           Titlul Legii 

Lege pentru modificarea alin.(2) al art.257 din Legea nr.95/2006 privind reforma în domeniul sănătăţii
	Lege pentru modificarea art.257 alin.(2) lit.e) din Legea nr.95/2006 privind reforma în domeniul sănătăţii
Autor: Comisia juridică, de disciplină şi imunităţi
	-  pentru un plus de exactitate.

	2.
	Articol unic. – Alineatul (2) al articolului 257 din Legea nr.95/2006 privind reforma în domeniul sănătăţii, publicată în Monitorul oficial al României, Partea I, nr.372 din 28 aprilie 2006, se modifică după cum urmează:
1. Litera f) devine litera e) şi va avea următorul cuprins:

    „e) veniturilor realizate din pensii;

2. Litera e) devine litera f) şi va avea următorul cuprins:

    „f) veniturilor din cedarea folosinţei bunurilor, veniturilor din dividende, şi dobânzi, veniturilor din drepturi de proprietate intelectuală realizate şi/sau într-o formă de asociere şi altor venituri care se supun impozitului pe venit numai în cazul în care nu realizează venituri de natura celor prevăzute la lit.a)-e), dar nu mai puţin de un salariu de bază minim  brut pe ţară, lunar.
	Articol unic. – La alineatul (2) al articolului 257 din Legea nr.95/2006 privind reforma în domeniul sănătăţii, publicată în Monitorul oficial al României, Partea I, nr.372 din 28 aprilie 2006, litera e) se modifică şi va avea următorul cuprins:
    e) veniturilor din cedarea folosinţei bunurilor, veniturilor din dividende, şi dobânzi, veniturilor din drepturi de proprietate intelectuală realizate şi/sau într-o formă de asociere şi altor venituri care se supun impozitului pe venit numai în cazul în care nu realizează venituri de natura celor prevăzute la lit.a)-d) şi f), dar nu mai puţin de un salariu de bază minim  brut pe ţară, lunar.

 Autor: Comisia juridică, de disciplină şi imunităţi 
	-  inversarea enumerărilor dintr-un alineat nu este agreată de normele de tehnică legislativă, soluţionarea pe fond a problematicii vizate putând fi realizată numai printr-o normă de modificare a lit. e) de la alin.(2) al art.257.

